Yeɛweq, mi d-yemmekta ayen i ɣef tiweṣṣa baba-s ad igammi, mi isakked akka lḥalanni-nsen ɣaḍen-t, yebɣa ad ten-id-yeslek. Uɣalen nnan-as-d : ˗ Ma tessuliḍ-aɣ-in ad ak-nerr lxir-ik d ameqqran, yessuli-ten-id, akken d imi i d-ulin, yenṭeq ɣer-s yizem-nni yenna-as : ˗ Axen kra n yineẓḍan n claɣem-iw, ma yella wanida i tḥeṣleḍ sserɣ-iten anda bɣuɣ iliɣ ad d-awḍeɣ. Inṭeq-d ɣer-s uzrem yenna-as : ˗ Ax ticelbeṭ-iw, ma yella wanida i tḥeṣleḍ sserɣ-itt anda bɣuɣ iliɣ ad d-awḍeɣ. Inṭeq wemdan yenna-as : ˗ Nekk d aḥeddad, ayen i tebɣiḍ ad ak-t-id-xedmeɣ.